Jaan Veanes

Jaan Veanes (14. mai 1947 Haapsalu – 16. mai 1994 Linköping, Rootsi) oli Eesti, Nõukogude Liidu ja Rootsi epeevehkleja.

Õppis Tallinna 7. Keskkoolis. Vehklemist hakkas harrastama 1960. aastal Kalevis Klavdi Jadlovski juhendamisel. 

Veanes tuli 1967. aastal individuaalselt ning 1964., 1966. ja 1967. aastal meeskondlikult Eesti NSV meistriks. Kuulus 1966–1971 Eesti NSV epeekoondisse. Ta võitis 1971. aastal nii individuaalselt kui ka meeskondlikult esimese Tallinna Mõõga turniiri. 

1967. aastal sai ta juunioride maailmameistrivõistlustel individuaalselt 7. koha. Ta oli 1971. aastast Nõukogude Liidu täiskasvanute koondise kandidaat. 

Jäi 1971. aastal pärast turniiri Göteborgis Rootsi ja palus poliitilist varjupaika.

Ta võitis 1973. aastal Rootsi meistrivõistlustel Djurgårdeni Spordiseltsi ridades epee individuaalvõistluses ühe kuldmedaliRootsi meistrivõistlused vehklemises. Epee individuaalvõistlus. Rootsi keeles ja aastatel 1972–1973 Djurgårdeni Spordiseltsi ridades epee meeskonnavõistluses kaks kuldmedalit.Rootsi meistrivõistlused vehklemises. Epee meeskonnavõistlus Rootsi keeles. 

Võitis Rootsi sportlasena 1973. aastal Heidenheimi suurturniiril. Seejärel sai ta Nõukogude Liidu nõudel eluaegse võistluskeelu. Töötas Rootsis muuhulgas ka vehklemistreenerina. 

Tunnustus
1963 NSV Liidu meistersportlane

Isiklikku
Tema põrm maeti 28. oktoobril 1997 Tallinna Metsakalmistule.

Viited

Kirjandus
Lembit Peegel. "Jaan Veanesest vaikiti 20 aastat". EPL, 14. märts 2011

Välislingid
Biograafia ESBL-is
Jaan Veanese sporditulemused
"Spordiaasta 1967. Teheranis toimusid noorte maailmameistrivõistlused vehklemises, millest võttis osa Jaan Veanes, küsitleja Albert Urb"
Eesti kommunismiohvrid 1940–1991
Haud Tallinna Metsakalmistul

Kategooria:Eesti vehklejad
Kategooria:Nõukogude Liidu vehklejad
Kategooria:Rootsi vehklejad
Kategooria:Rootsi treenerid
Kategooria:Eesti represseeritud isikud
Kategooria:Metsakalmistule maetud
Kategooria:Sündinud 1947
Kategooria:Surnud 1994